
Canonicitatea Bisericii Ruse în Moldova. Scurt răspuns propagandei rusofile 


Aflu cu durere că revine o minciună rusească mai veche împotriva Românilor: aceea că Biserica Română 
nu ar fi canonică între Prut și Nistru, ci aceea rusească. 

Minciuna se pretinde întemeiată pe canoanele Bisericii. Mai precis, pretind că s-ar întemeia pe Canonul 
17 Sinodul IV Ecumenic. 


Că a fost o viaţă creştină bine rânduită, canonică, în Moldova de peste Prut se ştie foarte bine din 
vechime (lorga, 1912:135-138 s.cl.). Dar să fie adevărat că schimbările aduse de ocupaţia rusească ar fi 
fost canonice? Sau că au devenit canonice în vreun fel sau altul? 

Hai să vedem faptele în contextul lor. 


Răpirea Basarabiei a fost ultimul act al Războiului Ruso-Turc din 1806-1812. El a fost pornit de Rusia cu 
dorinţa de a pune stăpânire (cel puţin) pe Principatele Române în întregime (Purici, 2011:13s.u.). 
In acea vreme era mitropolit canonic al Moldovei vestitul Veniamin Costachi. 


Din 1792 episcop de Husi, în 1796 mutat la Roman, Veniamin Costachi devine Mitropolit al Moldovei in 
1803. În 1806, atunci când Rusia invadează Principatele Române Dunărene, Veniamin Costachi devine 
locţiitor de domn. Aceasta este o veche rânduială romană constantinopolitană (“bizantină”), ca cel dintâi 
dintre episcopi să fie loctiitorul împăratului https: flmihaiandreialdea-org/2023712727fcanonicitatea= 
bisericii-ruse-in-moldova-scurt-raspuns-propagandei-rusofile/fsdendnotelsym). 


Rusii insá voiau sá ocupe cu totul Tárile Románe si sá le rusifice. Crestin adevárat si patriot román, 
Mitropolitul Veniamin era stavilá acestei lucrări. Prin urmare, după ce soarta războiului le apare ca 
favorabilă, îl izgonesc pe Mitropolitul Veniamin, punându-l sub pază la Neamţ. Acesta continuă totuși să 
conducă de aici Biserica din Moldova. Moștenirea paisiană făcea (si) din Neamţ o cetate duhovnicească 


ce nu se pleca protetanismuui  etno-filetist  pseuodo-ortodox al Rusiei 5 
(https://mihaiandreialdea.org/2023/12/27/canonicitatea-bisericii-ruse-in-moldova-scurt-raspuns- 
propagandei-rusofile/fsdendnote2sym). Împotrivirea Mitropolitului Veniamin față de intervențiile 
eterodoxe ruseşti în Moldova, oricât de diplomatică, era insuportabilă invadatorilor. Spre a netezi calea 
către rusificare, ocupanţii conduși de Kusnikov l-au impus drept „exarh”, dependent de Biserica Rusă 
(adică de Guvernul Rus ce o conducea!) pe trădătorul Gavriil Bănulescu-Bodoni = 
(https://mihaiandreialdea.org/2023/12/27/canonicitatea-bisericii-ruse-in-moldova-scurt-raspuns- 
propagandei-rusofile/fsdendnote3sym). Care a fost proclamat „exarh” pentru „Moldova, Valahia si 
Basarabia” (Purici, 2011:14). 


Pentru a înţelege la ce a colaborat Gavriil, să vedem o descriere rusească a începutului ocupației rusești: 


„În urma rechizitiilor efectuate în anii 1806-1807, mărturisea comandantul rus [s.n.], „Basarabia a fost 
transformată într-un adevărat desert de către trupele noastre”. Rechizitiile forțate de produse alimentare, 
anului 1810 şi primăvara anului următor, la o foamete ce a lovit crunt populaţia. În paralel, autoritățile 
de ocupaţie au început să adopte măsuri în vederea încorporării ţărilor române în cuprinsul Imperiului 
Țarist. În vara lui 1808, Kusnikov a dispus pregătirea unui recensământ al populaţiei, precum și 
introducerea numelui familiei imperiale în slujbele din bisericile moldovene si muntene. Faptul că ţarul 
Alexandru I era sigur că va anexa principatele române se desprinde şi din măsura adoptată la 30 iulie 
1808, când, printr-un ucaz imperial, au fost desființate consulatele ruseşti din lași și Galaţi.” (Purici, 
2011:14-15) 


Avem de-a face, absolut clar, cu o ocupație păgână, sălbatică, prin nimic crestineascá. Aceasta este 
ocupaţia care îl înlătură de mitropolitul canonic Veniamin Costachi si instalează marioneta rusească 
Gavriil Bănulescu-Bodoni. 


După blestematul tratat dintre blestematii invadatori Turci si Rusi (din 16 Mai 1812), cei din urmă 
păstrează din Moldova teritoriul de la est de Prut. Partea dintre Prut si Nistru este denumită Basarabia, 
după o denumire românească veche pentru sudul Moldovei (pe care Rușii au crezut-o neromânească). 
P : 
Iar trădătorul Gavriil Bánulescu-Bodoni devine „exarh” rus doar pentru această parte — transformată în 
provincie rusească. In 1813 „exarhatul” este declarat „arhiepiscopie rusească”, având la conducere 
aceeaşi iudă „blândă”, acelaşi lup în blană de oaie prin care etnofiletismul rusesc își atinge telurile de 
rusificare. 


Chiar si sursele ruseşti descriu efectul acestui act asupra populaţiei băștinașe astfel: 


„Istoricul basarabean rusofil Leon Casso menţiona că populaţia provinciei anexate „a început, către 
sfârșitul anului 1812, să emigreze în Principatul Moldovei (...) Era o fugă în masă: plecau mai ales 
țăranii, după ce-și ingrámádiserá în grabă catrafusele într-o căruţă, si se îndreptau spre Prut pentru a 
ajunge pe malul drept, care rămăsese sub dominație turcească”. Generalul rus Pavel Kiselev scria, la 
rândul său, că locuitorii fugeau din Basarabia, „preferând jugul turcesc, greu pentru ei, administraţiei 
noastre”.” (Purici, 2011:18) 


Mitropolitul Veniamin Costachi revine în Iasi îndatâ dupâ retragerea trupelor dusmane (ruse). Si 
protesteazâ fatâ de ocupatia ruseascâ de la este de Prut, fatâ de ruperea teritoriilor canonice ale 
Mitropoliei Moldovei. 

La 26 Octombrie 1812 un asemenea protest, semnat de mitropolit si de ceilalti membrii ai Divanului 


Moldovei (vechiul Sfat Domnesc al Ţării) este trimis în străinătate (Zamfirache, 2018) (Purici2011:17). 
Fără ecou, desigur. 
Mitropolitul Veniamin va continua însă, cât va trăi, să respingă raptul rusesc. 


Orice om rațional și cinstit îşi dă seama că invocarea Canonului 17 Sinodul IV Ecumenic în acest 
context, drept favorabil Bisericii Ruse, este în cel mai bun caz o absurditate, dacă nu o escrocherie 
drăcească. Dar să vedem ce spune acest canon: 


„Parohiile de la ţară (de pe câmp) sau de prin alte sate să rămână nestrámutate la episcopiile care le tin 
(dețin, stăpânesc) si mai ales dacă stâpânindu-le pe ele fără silá [s.n.], le-au cârmuit pe ele timp de 
treizeci de ani. Iar dacă în cuprinsul celor treizeci de ani s-a iscat (născut) ori s-ar putea isca (naşte) vreo 
neînțelegere asupra lor, să fie îngăduit celor ce spun că se nedreptâtesc (năpăstuiesc) să facă pâră (să 
introducă acțiune) despre acest lucru la sinodul episcopiei (mitropoliei) [s.n.]. lar dacă cineva s-ar 
nedreptáti de către mitropolitul său propriu [s.n.], să se judece de către exarhul diecezei [s.n.] sau [s.n.] 
de către scaunul Constantinopolului, după cum s-a zis mai înainte (can. 9 IV). 

lar dacă vreo cetate s-ar fi înnoit prin puterea împărătească, sau dacă s-ar înnoi de acum înainte (în 
viitor), atunci alcătuirilor politice si obștești să urmeze și orânduirea parohiilor bisericeşti.” (Floca, 
2005:95-96) 


Acest canon, se vede limpede, se referă la “stăpânirea” (apartinerea) parohiilor din cătune sau sate de 
către horepiscopi (azi, de către protoierei) sau episcopiile locale. Iar primul principiu, fundamental, este ca 
stăpânirea acelor parohii să fie făcută fără silă. Această condiţie anulează total orice pretenţie că Biserica 
Rusă ar putea invoca acest canon în favoarea sa în privinţa Basarabiei sau Bucovinei. Pentru că acestea 
au fost luate prin silă, schimbarea structurii bisericești s-a făcut total și prin silă (vezi și Canonul 30 
Apostolic, Canonul 35 Apostolic, Canonul 12 Sinodul IV Ecumenic etc., ce de asemenea opresc si 
osândesc pe vecie folosirea forței de stat sau altor forte lumești pentru asemenea schimbări!). 

De fapt lucrurile stau exact pe dos decât spune propaganda rusofilă: Biserica Românească a Moldovei a 
stăpânit aceste parohii dintre Prut şi Nistru (şi din alte părți ocupate de Ruși) fără silă, sute şi sute de 
ani. Adică de zeci şi zeci de ori peste termenul de 30 de ani prevăzut în acest canon. Altfel spus, Canonul 
17 Sinodul IV Ecumenic dovedește canonicitatea stăpânirii Bisericii Româneşti în Basarabia şi Bucovina şi 
osândeste inovațiile ruseşti (sau ucraineene) vechi si noi. 

Si pentru a merge cu demonstraţia până la absurd, dacă ar fi avut Biserica Rusă vreo pretenţie la oricare 
dintre parohiile din Basarabia sau Bucovina, ce trebuia să facă, după acest canon? Conform Canonului 
17 Sinodul IV Ecumenic avea treizeci de ani să facă pâră la sinodul episcopiei sau mitropoliei! Ceea ce nu 
s-a întâmplat niciodată. 

Să notăm că disputarea se face „către mitropolitul său propriu”, nu către un aşa-zis episcop instalat de 
forțele de ocupaţie! Mai ales că un asemenea „episcop” este cu totul anticanonic şi, deci, anticrestin, după 
cum vom vedea mai jos. 

Pe scurt, a pretinde cineva că acest canon susține în vreun fel imixtiunea Bisericii Ruse în teritoriile 
canonice româneşti este în cel mai bun caz o absurditate. Dacă nu este o susținere conștientă a nimicirii 
rânduielilor Bisericii lui Dumnezeu și a înlocuirii Capului Biserici prin stat (ceea ce este lepădare de 
Dumnezeu și lucrare satanică). 

Iar ca să trecem și mai departe de hotarele absurdului, să observăm că Mitropolitul Veniamin Costachi a 
protestat faţă de imixtiunea rusească, repetat. Inclusiv la Constantinopol. Ai cărui patriarhi au respins 
imixtiunea rusească — deşi, desigur, doar formal, căci nu aveau mijloace prin care să facă altceva. Deci 
chiar și în cel mai patologic caz, în care întoarcem pe dos Canonul 17 Sinodul IV Ecumenic, tot avem o 
situație perfect canonică a Bisericii Române și perfect necanonică a Biserici Ruse. 


Pe aceeaşi linie, trebuie observat cá numirile lui Gavriil Bánulescu-Bodoni în felurite scaune încalcă total 
Canonul 14 Apostolic. Acesta interzice mutarea episcopului din eparhia sa (Floca, 2005:16). Exceptiile au 
nevoie de (a) o foarte puternică motivaţie pastorală si (b) chibzuinta si cererea stáruitoare a multor 
episcopi. Condiţii ce lipsesc în toate numirile lui Gavriil Bănulescu-Bodoni în teritoriile canonice ale 
Bisericilor locale româneşti. La fel se încalcă şi Canonul 33 Apostolic. Dar aceaste necanonicitâti, desi 
urâte, sunt mult întrecute de următoarele! 


Canonul 30 Apostolic spune clar: 


„Dacă vreun episcop, folosind stăpâniri (dregători) lumești, s-ar face prin ei stăpân peste vreo biserică, sá 
se caterisească si să se afurisească [s.n.], de asemeni și toți pártasii (complicii) lui.” (Floca, 2005:25)1 
(https://mihaiandreialdea.org/2023/12/27/canonicitatea-bisericii-ruse-in-moldova-scurt-raspuns- 
propagandei-rusofile/fsdendnote4sym) 


Canonul 35 Apostolic spune clar: 


„Episcopul sá nu îndrăznească să facă hirotonii în afara eparhiei sale, în cetăţile si satele ce nu-i sunt 
supuse lui; iar de s-ar dovedi că a făcut aceasta fără încuviințarea celor ce stăpânesc [canonic n.n.] 
cetățile sau satele acelea, să se caterisească si ei, şi cei pe care i-a hirotonit.” 


Aceste canoane anulează orice pretenţie de canonicitate a Bisericii Ruse în Basarabia sau Bucovina! 
Căci si in una, şi în cealaltă, instalarea episcopilor şi clerului ce ţine de Rusia s-a făcut prin invazie 
militară şi forța administraţiei militariste ruseşti. Și, după cum se vede clar, nu există termen de 
prescripţie pentru aceste nelegiuiri! Adică fie că a trecut o oră, fie că a trecut un mileniu, fie că au trecut 
un miliard de ani, actele sunt nelegiuite si nule, iar vinovatii nepocâiti sunt anatema în vecii vecilor, 
amin! 


lată, pe scurt, în doar trei pagini, un răspuns dat amintitei idei rusinoase din propaganda filorusă 
etnofiletistă si etatistă (adică eretică). Rusinoasâ, căci acela care a auzit-o si a cercetat cu inima deschisă, a 
văzut îndată adevărul. Într-adevăr, în această privință canoanele Bisericii sunt foarte limpezi. Si nu le 
poate răstălmăci decât cel care vrea să schimbe adevărul. 

Cine are urechi de auzit să audă! 


Dumnezeului nostru slavă, acum și pururea și în vecii vecilor, amin! 
Pr. Dr. Mihai-Andrei Aldea 

i (https://mihaiandreialdea.org/2023/12/27/canonicitatea-bisericii-ruse-in-moldova-scurt-raspuns- 
propagandei-rusofile/fsdendnotelanc) Similar, în România, conform acestor rânduieli juridice romane în 
vigoare cel puţin din vremea Sfântului Împărat Iustinian (527-565), Patriarhul României este loctiitorul 
împăratului/domnitorului până când se revine la monarhie. 


ii (https://mihaiandreialdea.org/2023/12/27/canonicitatea-bisericii-ruse-in-moldova-scurt-raspuns- 
propagandei-rusofile/fsdendnote2anc) Atingem aici o problemă istorico-teologică ridicolă, 
antiserghianismul. Aceasta este o mişcare a Rușilor din diaspora interbelică și post-belică, ce pretinde că 
Biserica Rusă și-a pierdut harul din clipa în care Patriarhul Serghie s-a supus autorităţilor sovietice (sau 
de la un anume act al acestuia — nu există un consens în această privinţă). Doar că dacă antiserghianismul 
este corect, deja de la Petru I (1682-1725) „Biserica Rusă” şi-ar fi pierdut harul, căci supunerea față de 
protestantismul petrin a fost şi mai cumplită, relativismele dogmatice fiind şi mai rele decât în timpul 
Comunismului. Existenţa numerosilor sfinți rusi din secolul al XIX-lea infirmă însă această ideologie. 


iii (https://mihaiandreialdea.org/2023/12/27/canonicitatea-bisericii-ruse-in-moldova-scurt-raspuns- 
propagandei-rusofile/fsdendnote3anc) Desigur, se poate discuta în ce măsură acest Gavriil a dorit să 
facă bine sau a vrut să ajungă arhiereu. Dar, după cum ne arată Părintele Nicolae Steinhardt, tăiem 
nodul gordian cu bunul simţ țărănesc: a fost unealta Rușilor pentru a înșela Românii să accepte ocupația 
rusească, desființarea Bisericilor Românești locale şi impunerea Bisericii Ruse pe teritoriul canonic 
românesc. Adică a fost trădător. În această privință merită amintit că a slujit Rusiei și mai ales 
administraţiei sale încă din 1771. Toată ascensiunea sa a datorat-o exclusiv administraţiei ruseşti pe care 
a slujit-o cu loialitatea ce o datora de fapt lui Dumnezeu și Neamului. Ocupaţia rusească a Moldovei 
dintre 1789-1791 îi aduce anti-canonica hirotonire drept „Episcop al Tighinei si al Cetăţii Albe, Vicar al 
Mitropoliei Moldovei” (Bezviconi, 1943:5). Din acest scaun anti-canonic înființat de invadatori se va 
retrage odată cu aceştia în Rusia. Imixtiunea rusească în viaţa religioasă a Bisericii Moldovei era însă abia 
la început, iar Gavriil Bănulescu-Bodoni a fost una din cozile de topor cele mai importante în distrugerile 
ce au urmat. 


iv (https://mihaiandreialdea.org/2023/12/27/canonicitatea uns- 
propagandei-rusofile/#sdendnote4anc) A se vedea si Canonul 15 Sinodul I Ecumenic, ce interzice 
traseismul de felul celui practicat de Gavriil Bánulescu-Bodoni si de alți “arhierei” folosiți de Rusia 
pentru rusificarea Românilor. A se vedea si Canonul 12 Sinodul IV Ecumenic, ce interzice schimbările 
de eparhii făcute din porunca împăratului fără voia episcopului locului şi/sau sinodului (Floca, 
2005:92-92). Etc. Toate acestea (si altele asemenea) arată nulitatea veșnică a aşezărilor și așezămintelor 
religioase făcute de Rusia în teritoriile canonice românești. 

